CELEX: 62011CN0071
Language: el
Date: 2011-02-18 00:00:00
Title: Υπόθεση C-71/11: Αίτηση για την έκδοση προδικαστικής αποφάσεως, την οποία υπέβαλε το Bundesverwaltungsgericht (Γερμανία) στις 18 Φεβρουαρίου 2011 — Ομοσπονδιακή Δημοκρατία της Γερμανίας κατά Y

30.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 130/11
            
         Αίτηση για την έκδοση προδικαστικής αποφάσεως, την οποία υπέβαλε το Bundesverwaltungsgericht (Γερμανία) στις 18 Φεβρουαρίου 2011 — Ομοσπονδιακή Δημοκρατία της Γερμανίας κατά Y
   (Υπόθεση C-71/11)
   2011/C 130/21
   Γλώσσα διαδικασίας: η γερμανική
   
      Αιτούν δικαστήριο
   
   Bundesverwaltungsgericht
   
      Διάδικοι στην υπόθεση της κύριας δίκης
   
   
      Αναιρεσείουσα: Ομοσπονδιακή Δημοκρατία της Γερμανίας
   
      Καθού: Y
   
      Έτεροι διάδικοι: Ο Vertreter des Bundesinteresses στο Bundesverwaltungsgericht· ο ομοσπονδιακός επιτετραμμένος για ζητήματα ασύλου στην Ομοσπονδιακή Υπηρεσία Μετανάστευσης και Προσφύγων
   
      Προδικαστικά ερωτήματα
   
   
               1)
            
            
               Έχει το άρθρο 9, παράγραφος 1, στοιχείο α', της οδηγίας 2004/83/ΕΚ (1) την έννοια ότι δεν αποτελεί πράξη διώξεως υπό την έννοια της προαναφερθείσας διατάξεως κάθε επέμβαση στη θρησκευτική ελευθερία, η οποία προσκρούει στο άρθρο 9 ΕΣΠΑΔ, αλλά υπάρχει σοβαρή προσβολή της θρησκευτικής ελευθερίας ως θεμελιώδους ανθρωπίνου δικαιώματος μόνον αν αυτή θίγεται επί της ουσίας της;
            
         
               2)
            
            
               Σε περίπτωση καταφατικής απαντήσεως στο ερώτημα 1:
               
                           α)
                        
                        
                           Περιορίζεται η ουσία της θρησκευτικής ελευθερίας στην ομολογία πίστεως και σε εκδηλώσεις πίστεως σε οικογενειακό επίπεδο και επίπεδο γειτόνων ή μπορεί πράξη διώξεως υπό την έννοια του άρθρου 9, παράγραφος 1, στοιχείο α', της οδηγίας 2004/83/ΕΚ, να έγκειται επίσης στο γεγονός ότι, στη χώρα καταγωγής, η άσκηση της πίστεως δημοσίως οδηγεί σε κίνδυνο για το σώμα, τη ζωή ή τη σωματική ελευθερία και, για τον λόγο αυτόν, ο αιτών παραιτείται από αυτήν;
                        
                     
                           β)
                        
                        
                           Σε περίπτωση που η ουσία της θρησκευτικής ελευθερίας μπορεί επίσης να περιλαμβάνει ορισμένες εκδηλώσεις πίστεως που πραγματοποιούνται δημοσίως:
                           
                                        
                                    
                                    
                                       Αρκεί στην περίπτωση αυτή, για να υπάρξει σοβαρή προσβολή της θρησκευτικής ελευθερίας, το γεγονός ότι ο αιτών αισθάνεται ότι η εν λόγω εκδήλωση της πίστεώς του είναι απαραίτητη γι’ αυτόν, προκειμένου να προφυλάξει τη θρησκευτική του ταυτότητα,
                                    
                                 
                                        
                                    
                                    
                                       ή απαιτείται, επιπλέον, η θρησκευτική κοινότητα στην οποία ανήκει ο αιτών να θεωρεί την εν λόγω θρησκευτική εκδήλωση ως κεντρικό συστατικό μέρος της περί πίστεως διδασκαλίας της,
                                    
                                 
                                        
                                    
                                    
                                       ή μπορούν να προκύψουν από άλλες περιστάσεις, για παράδειγμα τις γενικές συνθήκες στη χώρα καταγωγής, και άλλοι περιορισμοί;
                                    
                                 
                     
         
               3)
            
            
               Σε περίπτωση καταφατικής απαντήσεως στο ερώτημα 1:
               Υπάρχει δικαιολογημένος φόβος διώξεως υπό την έννοια του άρθρου 2, στοιχείο γ', της οδηγίας 2004/83/ΕΚ, αν είναι βέβαιον ότι ο αιτών, μετά την επιστροφή του στη χώρα καταγωγής, θα προβεί σε ορισμένες θρησκευτικές εκδηλώσεις, που δεν αφορούν την ουσία της θρησκευτικής ελευθερίας, παρόλον ότι αυτές θα έχουν ως αποτέλεσμα να κινδυνεύσει το σώμα, η ζωή ή η σωματική ελευθερία, ή πρέπει να αξιωθεί από τον αιτούντα να παραιτηθεί από αυτές τις μελλοντικές εκδηλώσεις;
            
         
      (1)  Οδηγία 2004/83/ΕΚ του Συμβουλίου, της 29ης Απριλίου 2004, για θέσπιση ελάχιστων απαιτήσεων για την αναγνώριση και το καθεστώς των υπηκόων τρίτων χωρών ή των απάτριδων ως προσφύγων ή ως προσώπων που χρήζουν διεθνούς προστασίας για άλλους λόγους· ΕΕ L 304, σ. 12.